Stendalia

Stendalia (Theodisce Stendal) est oppidum in Antiqua marchia situm, 120 chiliometrorum a Berolino ad occasum, in Saxonia-Anhaltino provincia. Res gestae Anno 1022 mentio vici cuiusdam nomine Steinedal (Theodisce: vallis lapidum) facta est. Fratres minores monasterium aedificare incipiebant anno 1230. Moenia fere anno 1300 constituebantur. Anno 1338 schola ('Lateinschule', officina latinitatis) instituta est, quae postea lyceum fiebat. Oppidum Hansae erat pars ex anno 1359 usque ad 1518. Statuam Rolandi accepit anno 1525. Saeculo 18o 19oque aliquot partes moenium destruebantur. Ferrivia inter Magdeburgo et Wittenbergam anno 1849 confecta Stendaliam transit. Statio ferriviaria viginti annis post aedificata est. Cultus Theatrum, quod 1946 conditum est, praecipue liberis iuvenibusque providet. Nec non et ars musica atque saltatio coluntur. Collegium memoriae Ioannes Ioachim Winckelmann colendae museum instituit in domo natali eius, qua non solum res ad archaeologiam vel archaeologum illum ipsum pertinentes exhibentur, sed etiam domus quaedam Pompeiana ita simulata est, ut liberi eam cum intrare tum etiam tangere possint. Hortum musei occupat exemplar equi Troiani, quod hospitibus ascendi potest. Statua Rolandi ante curiam posita visu digna habetur. Pinacotheca Notae